**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2016 թվականի ՀՈԿՏԵՄԲԵՐԻ 20֊ի թիվ 1083-Ն որոշման մեջ փոփոխություններ եվ լրացում կատարելու մասին» Հայաստանի Հանրապետության կառավարության որոշման ԸՆԴՈՒՆՄԱՆ ՎԵՐԱԲԵՐՅԱԼ**

1. **Ընթացիկ իրավիճակը, իրավական ակտի ընդունման անհրաժեշտությունը**

«Հայաստանի Հանրապետության կառավարության 2016 թվականի հոկտեմբերի 20-ի թիվ 1083-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշմաննախագծի (այսուհետ՝ Նախագիծ) մշակումը պայմանավորված է ռազմական կարիքների համար պետական պատվերի և նրա հիմնական ցուցանիշների ձևավորման, ռազմական կարիքների համար պետական պատվերում ռազմական ապրանքների և գույքի ընդգրկման ու այդ նպատակով Հայաստանի Հանրապետության ռազմարդյունաբերական հանձնաժողովի (այսուհետ` ՀՀ ՌԱՀ), պետական պատվիրատուների, Հայաստանի Հանրապետության բարձր տեխնոլոգիական արդյունաբերության նախարարության ռազմարդյունաբերության կոմիտեի (այսուհետ` ՀՀ ԲՏԱՆ ՌԱԿ) և ռազմարդյունաբերական համալիրի և այլ սուբյեկտների միջև համագործակցության, վարչական մարմնի լիազորությունների արդյունավետ իրականացման, ԳՀՓԿԱ հայտերի ներկայացման և դրանց քննարկման ժամկետների կանոնակարգման հստակեցման անհրաժեշտությամբ:

 Ներկայումս պետական ռազմական պատվերի ձևավորման գործընթացում սահմանված չեն ԳՀՓԿԱ հայտերի ուսումնասիրության հստակ ժամկետներ, առկա են ձևակերպման և ընթացակարգային որոշակի փոփոխություններ կատարելու անհրաժեշտություններ, որոնց չսահմանելու դեպքում հնարավոր են անորոշության և գործընթացների ժամկետների ձգձգումներ:

1. **Առաջարկվող կարգավորման բնույթը.**

Նախագծով առաջարկվող փոփոխության նպատակն է ապահովել կարգավորման այնպիսի մեխանիզմներ, որոնք յուրաքանչյուր սուբյեկտի հնարավորություն կտա հստակ պատկերացումներ ունենալու ռազմական ապրանքների մասով պետական պատվերի ձևավորման ողջ գործընթացի կազմակերպման, յուրաքանչյուր փուլի առավելագույն ժամկետների մասին:

Նախագծով առաջարկվում է նաև Հայաստանի Հանրապետության կառավարություն 2016 թվականի հոկտեմբերի 20-ի «Ռազմական կարիքների համար պետական պատվերի ձևավորման կարգը հաստատելու մասին»N 1083-Ն որոշման նախաբանում կատարել լիազորող նորմի ճշգրտում՝ հաշվի առնելով, որ «Ռազմարդյունաբերական համալիրի մասին» Հայաստանի Հանրապետության օրենքում փոփոխություններ կատարելու մասին» 2017 թվականի դեկտեմբերի 20-ի ՀՕ-2-Ն օրենքով նշված օրենքի 6-րդ հոդվածը շարադրվել է նոր խմբագրությամբ:

**3. Ակնկալվող արդյունքը**

Հաշվի առնելով ներկա խնդիրները, փոփոխությունների արդյունքում պետական պատվերի շրջանակներում կհստակեցվեն ԳՀՓԿԱ հայտերի ստացման, դրանց ուսումնասիրման ժամկետները, կսահմանվեն ամբողջական գործընթացը նկարագրող փուլերը, կսահմանեն հայտի ներկայացման կարգը, համաձայնեցման և կարծիքներ ստանալու հերթականությունը, կսահմանվեն ուսումնասիրման առավելագույն ժամկետներ:

**4․ Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Հայաստանի Հանրապետության Բարձր տեխնոլոգիական արդյունաբերության նախարարության կողմից:

**5․ Կապը ռազմավարական փաստաթղթերի հետ.**

Նախագծի ընդունումն անմիջականորեն չի բխում 2050 Հայաստանի վերափոխման ռազմավարությունից, ՀՀ կառավարության 2021 թվականի նոյեմբերի 18-ի N 1902-Լ որոշման N 1 հավելվածով հաստատված «Հայաստանի Հանրապետության կառավարության 2021-2026 թվականների գործունեության միջոցառումների ծրագրից»: